ammoniumkarbonat
Store norske leksikon,Realfag,Kjemi,Kjemi
Ammoniumkarbonat er en kjemisk forbindelse av karbon, hydrogen, oksygen og nitrogen. Forbindelsen er et salt og har kjemisk formel (NH4)2CO3. Ammoniumkarbonat brukes blant annet i hevemiddelet hjortetakksalt.
Fast ammoniumkarbonat, (NH4)2CO3 (s), fremstilles ved direkte reaksjon mellom ammoniakk, NH3 (g), og karbondioksid, CO2 (g).Saltet er ustabilt og dekomponerer langsomt til ammoniumhydrogenkarbonat og ammoniakk i henhold til følgende reaksjonsligning:(NH4)2CO3 (s) → NH4HCO3 (s) + NH3 (g)Saltet reagerer også med oksygengass i luften og gir ammoniumkarbamat: (NH4)2CO3(s) + O2(g) → NH4NH2COO(s) + NH3(g)En blanding av de tre saltene kalles hjortetakksalt, da blandingen tidligere ble fremstilt ved tørrdestillasjon av nitrogenholdige organiske stoffer, blant annet hjortehorn.Ammoniumkarbonat/hjortetaksalt brukes fortsatt til heving av enkelte typer kaker, da det spaltes til gasser ved oppvarming:(NH4)2CO3(s) → 2NH3(g) + CO2(g) + H2O(g)Som tilsetningsstoff (hevemiddel) har ammoniumkarbonat kodenummer E 503. Les mer i Store norske leksikon hjortetakksalt salter